กรณ์ น้อยประสงค์สวัสดีครับคุณ ผมอายุ 59 ปีมีอาการเสียง"ปุด ๆ" ในหูข้างขวาบางครั้งเหมือนลมออกหู-มีอะไรในหูโรคประจำตัว ความดันสูง,ต่อมลูกหมากโต(ทานยา รพ.ตลอด)และชอบใช้คอทตอนบัททำความสะอาดหูหลังอาบน้ำครับขอบพระอย่างสูง
สวัสดีค่ะ อาการปวดปุดๆในหูข้างขวา เหมือนมีลมออกจากหูดังกล่าวมานั้น อาจจะเกิดจาก การมีสิ่งแปลกปลอมในหูเช่น ขี้หู น้ำในหู หรือมีการติดเชื้อในหูชั้นกลางหรือหูชั้นใน มีน้ำในหูไม่เท่ากัน เกิดหลังการอยู่ในที่เสียงดังนานๆ มีเยื่อแก้วหูทะลุซึ่งอาจเกิดจากการกระแทก การใช้ไม้เข้าไปแหย่ข้างในแรงเกินไป การมีประสาทหูเสื่อม หรือมีเนื้องอกของประสาทหู เป็นต้นดังนั้นมีการวินิจฉัยที่เป็นไปได้หลายอย่างค่ะ หากได้ยินเสียงปุดๆดังชัด เจ็บปวดในหู มีน้ำไหลจากหู ปวดในหูมาก ร่วมกับมีประวัติอุบัติเหตุที่บริเวณช่องหูมาก่อนหน้านี้ แนะนำให้รีบไปพบแพทย์ เพราะอาจเป็นสาเหตุอันตรายเช่นเยื่อแก้วหูทะลุได้เบื้องต้นใช้น้ำเปล่าสะอาดล้างภายนอก ไม่ฉีดน้ำเข้าหูโดยตรง ไม่ไปแคะแกะเกาบริเวณในหูอีกเด็ดขาด หลีกเลี่ยงสถานที่เสียงดัง